
Responsive webdesign er betinget af to ingredienser: Meta viewport, som du er blevet præsenteret for i et tidligere kapitel og media queries, som du vil blive præsenteret for i dette kapitel.
  
I illustrationen øverst på siden ser du en desktop-skærm, en tablet og en smartphone. Tre skærme med hver deres bredde målt i pixels. De viser alle tre et website med det samme indhold, men placeret forskelligt på de tre skærme, som derfor kræver tre forskellige CSS stylinger.

Med CSS reglen @media kan du oprette såkaldte media queries, der gør det muligt at have CSS-kode, der kun aktiveres under særlige omstændigheder - ofte ved en bestemt skærmbredde. Du kan derfor have forskellige stylesheets, der aktiveres alt efter hvilken type device websitet åbnes på.   

Media queries kan tilføjes på forskellige måder - både som HTML og CSS. Dette dokument indeholder en række eksempler på brugen af media queries.

[bookmark: _30j0zll]Standard media query
I det første eksempel ser du en media query, som indeholder CSS-kode, der kun aktiveres, hvis skærmen har en bredde på 960px eller mindre.
Når eller hvis denne betingelse opfyldes, vil body-elementets baggrundsfarve blive ændret til rød og tekstfarven til hvid.  

CSS:
	@media (max-width: 960px) {	
   body{
      background: red;
      color: white;
   }
}


[bookmark: _1fob9te]
[bookmark: _3znysh7]Brug @import regel
Du behøver ikke skrive CSS-koden direkte mellem de krøllede parenteser på en media query, som vist i eksempel 1. Du kan også vælge at importere et eksternt stylesheet via CSS @import reglen. 

CSS:
	@media (max-width: 768px) {	
   @import url(tablet.css);
}



[bookmark: _amybzn9r9i98]Media queries i stylesheet links
Media queries er ikke begrænset til kun at kunne tilføjes som CSS-kode. Du kan også tilføje betingelser som attributter til <link> elementer i HTML-dokumenter. 
HTML:
	<link rel="stylesheet" media="(max-width: 768px)" href="tablet.css" />



[bookmark: _2et92p0]Best practice 
Der findes ingen regler for, hvor i dine stylesheets du skal placere media queries. 

1. Nogle designere vælger at sprede dem ud i sit stylesheet blandt den øvrige CSS-kode, da de bedst kan lide, at media queries er placeret tæt ved de standard-styles, de relaterer til
2. Andre vælger at samle dem nederst i sit stylesheet for på den måde nemt at kunne finde dem
3. Andre igen vælger at samle dem i et separat stylesheet - både for overblikkets skyld, men også fordi det i fremtiden vil være nemmere at flytte dem og genbruge dem i et andet projekt. 

Som nybegynder anbefales du at bruge den tredje valgmulighed, som er at oprette et separat stylesheet til alt CSS-kode, der indgår i dit responsive webdesign.
Du bør derfor oprette et nyt CSS-dokument og fx navngive det rwd.css. Tilføj så mange tomme media queries / break points, som du har behov for.
Meningen er så at du i løbet af designprocessen fylder flere og flere CSS-styles ned i de enkelte media queries. 

css
	@media (max-width: 1080px) {
	
	/* Placér css til desktop her */
}
@media (max-width: 768px) {	

	/* Placér css til tablet her */
}
@media (max-width: 480px) {	

	/* Placér css til smartphones her */
}

